ai4bharat/Pralekha huggingface dataset:
रक्षा मंत्रालय
नौसेना स्टेशन करंजा, उरण में 2 मेगावाट सौर ऊर्जा संयंत्र का उद्घाटन किया गया
वाइस एडमिरल अजीत कुमार, पीवीएसएम, एवीएसएम, वीएसएम, एडीसी फ्लैग ऑफिसर कमांडिंग-इन-चीफ, पश्चिमी नौसेना कमान द्वारा 20 जुलाई, 2020 को पश्चिमी नौसेना कमान के लिए दो मेगावाट क्षमता वाली पहली सौर ऊर्जा संयंत्र का ई-उद्घाटन किया गया।
इस संयंत्र की स्थापना नौसेना स्टेशन करंजा में की गई है और इस क्षेत्र के लिए यह सबसे बड़े सौर उर्जा संयंत्रों में से एक है। इस सौर उर्जा संयंत्र में 100% स्वदेशी रूप से विकसित किए गए सौर पैनल, ट्रैकिंग टेबल और इनवर्टर लगे हुए हैं। यह संयंत्र कंप्यूटरीकृत निगरानी और नियंत्रण के साथ-साथ, सिंगल एक्सिस सन ट्रैकिंग प्रौद्योगिकी का उपयोग करते हुए ग्रिड के साथ परस्पर जुड़ा हुआ है।
भारतीय नौसेना की यह परियोजना नौसेना स्टेशन में बिजली आपूर्ति की आवश्यकताओं को पूरा करने के लिए सौर ऊर्जा और नवीकरणीय ऊर्जा के स्रोतों का उपयोग करने की दिशा में एक महत्वपूर्ण कदम है।
पेट्रोलियम एवं प्राकृतिक गैस मंत्रालय
तेल और गैस क्षेत्र में उठाए गए कदमों से सामाजिक, आर्थिक परिवर्तन में तेजी आ रही हैः श्री धर्मेन्द्र प्रधान
केंद्रीय पेट्रोलियम तथा प्राकृतिक गैस और इस्पात मंत्री श्री धर्मेन्द्र प्रधान ने कहा है कि ऊर्जा सामाजिक-आर्थिक परिवर्तन का उत्प्रेरक है। ईंधन और लुंब्रिकेंट पर एक संगोष्ठी को संबोधित करते हुए उन्होंने कहा कि तेल और गैस क्षेत्र में कई मिलियन डॉलर के निवेश से रोजगार के अवसर पैदा होंगे और परिणामस्वरूप सामाजिक-आर्थिक विकास के प्रभाव को नीचे तक ले जाया जा सकेगा। उन्होंने कहा कि तेल और गैस क्षेत्र भारतीय अर्थव्यवस्था के दो अंकीय विकास में महत्वपूर्ण भूमिका निभाएगा।
श्री प्रधान ने कहा कि भारत विश्व में ईंधन का खपत करने वाला तीसरा सबसे बड़ा देश है। लेकिन भारत शीघ्र ही शीर्ष पर पहुंच जाएगा, क्योंकि देश में प्रति व्यक्ति खपत बढ़ रही है। उन्होंने कहा कि स्वच्छ, हरित तथा स्थायी स्रोतों से भविष्य की ऊर्जा आवश्यकताएं पूरी की जाएंगी और इसके लिए निरंतर अनुसंधान और विकास प्रयास करने की जरूरत है। इस दिशा में नीति सुधारों की चर्चा करते हुए उन्होंने पीएमयूवाई, इथनॉल मिश्रण, कमप्रेस्ड बायोगैस, बायो डीजल, कोयला से सिंथेसिस गैस तथा एलएनजी को प्राथमिकता ईंधन के रूप में प्रोत्साहित करने को कहा। नीति की चर्चा करते हुए ठोस निवेश योजना, भविष्य के लक्ष्यों के प्रति स्पष्टता तथा मजबूत क्रियान्वयन रणनीति से नए प्रतिमान मिल रहे हैं। उन्होंने कहा कि हमारा उद्योग न केवल ऊर्जा की उपलब्धता के लिए तैयार है, बल्कि गुणवत्ता संपन्न ऊर्जा के लिए तैयार है।
श्री प्रधान ने कहा कि आर्थिक विकास के ऊर्जा वर्टिकल में हम नई ऊंचाइयां प्राप्त कर रहे हैं। विश्वनिरंतरता के बारे में चर्चा कर रहा है। हमने ऊर्जा को स्वच्छ, हरित और सतत् बनाने के लिए निरंतरता का मार्ग निर्धारित किया है।
श्री प्रधान ने इस अवसर पर इंडियन ऑयल के अनुसंधान और विकास केंद्र की स्वर्ण जयंती पर एक लोगो तथा स्मारिका जारी की।
पेट्रोलियम तथा प्राकृतिक गैस सचिव श्री तरुण कपूर ने कहा कि इंडियन ऑयल अनुसंधान और विकास केंद्र सराहनीय कार्य कर रहा है और अनेक वाणिज्यिक उत्पादों को लॉन्च किया है। उन्होंने अनुसंधान और विकास तथा नवाचार प्रयासों को बढ़ाने को कहा ताकि जीवाश्म इंजन से उत्सर्जन कम किया जा सके। उन्होंने ईंधन सक्षमता बढ़ाने पर बल दिया, क्योंकि इससे खपत में कमी आएगी और आयात निर्भरता कम होगी।
इस अवसर पर इंडियन ऑयल के अध्यक्ष श्री श्रीकांत माधव वैद्य तथा इंडियन ऑयल के अनुसंधान और विकास निदेशक डॉ. रमा कुमार ने भी विचार व्यक्त किए।
ईंधन तथा लुब्रिकेंट्स पर तीन दिन की 12वीं अंतर्राष्ट्रीय संगोष्ठी  का आयोजन 15 से 17 मार्च तक सोसायटी ऑफ ऑटोमोटिव इंजीनियर्स ऑफ इंडिया  के सहयोग से इंडियन ऑयल अनुसंधान और विकास केंद्र द्वारा किया जा रहा है। संगोष्ठी का विषय है- इमर्जिंग ट्रेंड्स इन फ्युएल एंड लुब्रिकेंट्स-बीएस-VI एंड बियोंड।
यह संगोष्ठी द्विवार्षिक रूप से आयोजित की जाती है और इसमें भारतीय ईंधन तथा लुब्रिकेंट्स ईंधन की प्रगति दिखाई जाती है। यह संगोष्ठी नए कार्यों को साझा करने, विचारों के आदान-प्रदान तथा नया व्यावसायिक संबंध बनाने के लिए साझा मंच उपलब्ध कराती है।
प्रधानमंत्री कार्यालय
प्रधानमंत्री श्री नरेन्द्र मोदी 17 जुलाई, 2020 को संयुक्त राष्ट्र आर्थिक और सामाजिक परिषद के उच्च-स्तरीय खंड को संबोधित करेंगे
प्रधानमंत्री श्री नरेन्द्र मोदी शुक्रवार, 17 जुलाई 2020 को न्यूयॉर्क स्थित संयुक्त राष्ट्र में संयुक्त राष्ट्र आर्थिक और सामाजिक परिषद  के सत्र के इस साल के उच्च-स्तरीय खंड को आभासी रूप से संबोधित करेंगे जिसका समय 0930-1130 बजे  होगा। नॉर्वे के प्रधानमंत्री और संयुक्त राष्ट्र के महासचिव श्री एंटोनियो गुटेरेस के साथ प्रधानमंत्री श्री नरेन्द्र मोदी समापन सत्र को संबोधित करेंगे।
वार्षिक उच्च-स्तरीय खंड में सरकार, निजी क्षेत्र एवं सिविल सोसायटी के उच्चस्तरीय प्रतिनिधियों और शिक्षाविदों का एक विविध समूह शामिल है। इस वर्ष के उच्च-स्तरीय खंड की थीम है- ‘कोविड-19 के बाद बहुपक्षवाद: 75वीं वर्षगांठ पर हमें किस तरह के संयुक्त राष्ट्र की जरूरत है।’
बदलते अंतरराष्ट्रीय परिदृश्य और कोविड-19 महामारी के मौजूदा संकट काल को ध्यान में रखते हुए यह सत्र बहुपक्षवाद की दिशा तय करने वाली महत्वपूर्ण ताकतों पर फोकस करेगा। इसके साथ ही इस सत्र के दौरान सुदृढ़ नेतृत्व, प्रभावशाली अंतर्राष्ट्रीय संस्थानों, सहभागिता में वृद्धि और वैश्विक सार्वजनिक वस्तुओं के बढ़े हुए महत्व के जरिए वैश्विक एजेंडे को आगे बढ़ाने के तरीकों का पता लगाया जाएगा।
यह आयोजन विशेष अहमियत रखता है क्योंकि यह पहला अवसर होगा जब प्रधानमंत्री श्री मोदी 17 जून 2020 को सुरक्षा परिषद के गैर-स्थायी सदस्य  के रूप में भारत को निर्विरोध चुने जाने के बाद संयुक्त राष्ट्र की व्यापक सदस्यता को संबोधित करेंगे। संयुक्त राष्ट्र की स्थापना की 75वीं वर्षगांठ पर ‘ईसीओएसओसी’ के उच्च-स्तरीय खंड की थीम दरअसल भारत की सुरक्षा परिषद संबंधी प्राथमिकता के साथ भी प्रतिध्वनित होती है, जिसमें भारत ने कोविड-19 के बाद की दुनिया में ‘पुनर्गठित बहुपक्षवाद’ का आह्वान किया है। इस अवसर पर ईसीओएसओसी के सबसे पहले अध्यक्ष  के रूप में भारत की भूमिका को भी स्मरण किया जाएगा। प्रधानमंत्री ने इससे पहले जनवरी 2016 में ईसीओएसओसी की 70वीं वर्षगांठ पर आभासी रूप से मुख्य भाषण दिया था।
युवा कार्यक्रम एवं खेल मंत्रालय
माउंटेन टेरेन बाइकिंग और बाइसाइकिल मोटोक्रॉस के लिए भारत का पहला साई राष्ट्रीय उत्कृष्टता केंद्र शिमला में स्थापित होगा
केंद्रीय युवा कार्यक्रम एवं खेल मंत्रालय तथा हिमाचल प्रदेश सरकार के युवा सेवा और खेल विभाग के सहयोग से शिमला में माउंटेन टेरेन बाइकिंग और बाइसाइकिल मोटोक्रॉस में एथलीटों को प्रशिक्षित करने के लिए भारत के पहले एसएआई  राष्ट्रीय उत्कृष्टता केंद्र की स्थापना के लिए तैयार है। भारत के साइकिल चालकों को विश्वस्तरीय प्रशिक्षण सुविधाएं देने के लिए एनसीओई की स्थापना की जा रही है, ताकि वे एमटीबी और बीएमएक्स से जुड़े 18 ओलंपिक पदकों के लिए प्रतिस्पर्धा कर सकें। समुद्र तल से 2000 मीटर की ऊंचाई पर, दुनिया में सबसे ज्यादा ऊंचाई पर स्थित प्रशिक्षण सुविधाओं में से एक इस केंद्र में विश्वस्तरीय बुनियादी ढांचा, एक अत्याधुनिक स्पोर्ट्स साइंस हाई परफॉर्मेंस सेंटर, ओलंपिक-स्तरीय ट्रैक और अंतर्राष्ट्रीय स्तर के कोच होंगे जिससे यहां भारत के सर्वश्रेष्ठ साइकिल चालक और स्थानीय खेल प्रतिभा प्रशिक्षण ले सकेंगी। पहाड़ी इलाकों के लिए खेल की आवश्यकता और प्रशिक्षण के लिए उपयुक्त वातावरण के कारण, शिमला एनसीओई के लिए एक पसंदीदा विकल्प के रूप में उभरा है।
इस साई एनसीओई की स्थापना के साथ, हिमाचल भारत में एमटीबी और बीएमएक्स प्रशिक्षण का पथप्रदर्शक बन गया है और दो साइकिलिंग विषयों के लिए भविष्य की विश्व चैंपियनशिप के लिए एक संभावित स्थल बन गया है। ओलंपिक स्तर की तैयारियों के लिए लगभग 200 साइकिल चालकों को प्रशिक्षित करने की क्षमता वाले एनसीओई में 1 एक्ससीओ ओलंपिक स्तर ट्रैक, विशेष सुविधाओं के साथ 1 प्रशिक्षण ट्रैक, 1 बीएमएक्स ट्रैक, 1 अत्याधुनिक इनडोर व्यायामशाला, वर्चुअल प्रशिक्षकों के साथ एक इनडोर सेटअप, 100 एथलीट, कोच और सहायक कर्मचारियों के लिए छात्रावास की सुविधा भी होगी। इसके अलावा इनडोर रिकवरी पूल, स्ट्रीम और सौना, स्ट्रेंथ और कंडीशनिंग हॉल, बायोमेच लैब, फिजियोथेरेपी, एंथ्रोपोमेट्री जैसी अत्याधुनिक सुविधाओं के साथ खेल विज्ञान के लिए यह एक हाई परफॉर्मेंस सेंटर होगा। यहां पर एथलीटों के प्रशिक्षण के दौरान उपयोग होने वाले ब्रीथ और लैक्टिक एनालाइजर्स, हार्ट रेट मॉनिटर, ट्रेडमिल, साइकिल एर्गोमीटर जैसे महंगे उपकरण भी उपलब्ध होंगे।
23 मार्च, 2022 को एक समझौता ज्ञापन पर हस्ताक्षर के साथ इस विश्वस्तरीय सुविधा को स्थापित करने के लिए केंद्र और राज्य के बीच सहयोग को औपचारिक रूप दिया गया।
रक्षा मंत्रालय
आत्मनिर्भर भारत अभियान के अंतर्गत सेना के लिए ऑगमेन्टेड रियल्टी हेड माउंटेड डिस्प्ले  सिस्टम
ऑगमेन्टेड रियल्टी हेड माउंटेड डिस्प्ले  सिस्टम से कंधे से चलाने वाले आईजीएलए इन्फ्रा रेड होमिंग वायु प्रतिरक्षा प्रणाली और जेडयू 23 एमएम 2बी एडी गन सिस्टम जैसी जमीन आधारित वायु प्रतिरक्षा हथियार प्रणाली की क्षमता में वृद्धि की परिकल्पना की गई है। इससे ऑपरेटर को कहीं बेहतर रडार और थर्मल इमेज  प्राप्त होंगी। प्रस्तावित प्रणाली का उद्देश्य रात के समय और मौसम की प्रतिकूल परिस्थितियों में संलिप्तता की क्षमता में वृद्धि है। इसके साथ दिन में भी प्रतिक्रिया के अधिक समय, निर्णय में सहायता के लिए डेटा संगणना और थर्मल इमेजिंग की तस्वीर के परिणाम के साथ इससे बेहतर नतीजे प्राप्त होंगे।
भारतीय सेना मेक -II श्रेणी के अंतर्गत 556 ऑगमेन्टेड रियल्टी हेड माउंटेड डिस्प्ले  सिस्टम की खरीदी कर उच्च तकनीक हासिल करने की प्रक्रिया में है। विक्रेताओं की प्रतिक्रियाओं के मूल्यांकन के बाद 22 फरवरी 2021 को छह विक्रेताओं को प्रोटोटाइप विकसित करना आरंभ करने के लिए परियोजना स्वीकृति आदेश  जारी कर दिए गए हैं। सफलतापूर्वक प्रोटोटाइप का विकास करने के बाद डीएपी 2020 की बाय  श्रेणी के प्रावधानों के अनुरूप किसी एक फर्म को अनुबंध दिया जाएगा।
मेक -2 के अंतर्गतऑगमेन्टेड रियल्टी हेड माउंटेड डिस्प्ले सिस्टम भारतीय सेना के लिए गेम चेंजर होने वाला है।यह भारत सरकार की आत्मनिर्भर भारत नीतिके अनुरूप है और भारतीय रक्षा उद्योग को प्रोत्साहित कर स्वावलंबन की ओर लेजाएगा।
एमजी/एएम/एए
(Visitor Counter : 128
कोयला मंत्रालय
महानदी कोलफील्ड्स लिमिटेड  ने कोयला आपूर्ति को नए आयाम पर पहुंचाया
रविवार को 5.47 लाख टन कोयला भेजा गया
देश की प्रमुख कोयला उत्पादक कंपनी महानदी कोल फील्ड  ने कल अपने उपभोक्ताओं के लिए 5.47 लाख टन कोयले की आपूर्ति कर एक पखवाड़े में ही अपने पिछले 5.45 लाख टन के रिकॉर्ड को तोड़ दिया।
कंपनी ने सर्वाधिक 103 रेक्स में कोयला रवाना किया जिसमें से 65 रेक्स की आपूर्ति तलचेर कोल फील्ड से जबकि 38 रेक्स की आपूर्ति आईबी वैली कोल फील्ड से की गई।
कंपनी के अध्यक्ष और प्रबंध निदेशक श्री पी के सिन्हा ने कोयला उत्पादन बढ़ाने और आपूर्ति में तेजी लाने के लिए अधिकारियों तथा कर्मचारियों द्वारा किए जा रहे निरंतर समन्वित प्रयासों के लिए बधाई दी। उत्पादन बढ़ाने के चलते अक्टूबर महीने में अब दैनिक औसत कोयला आपूर्ति 5.17 लाख टन पहुँच गई है।
एमसीएल के पास पर्याप्त कोयला भंडार का उल्लेख करते हुए श्री सिन्हा ने कहा कि इस वर्ष अक्टूबर महीने में पिछले वर्ष के अक्टूबर की तुलना में उत्पादन, आपूर्ति और ओवर बर्डेन  खत्म करने में क्रमशः 26.5 प्रतिशत, 34.3 प्रतिशत और 71.7 प्रतिशत की वृद्धि दर्ज की गई है।
चालू वित्त वर्ष में एमसीएल ने दो अंकों में वृद्धि दर्ज की। पिछले वित्त वर्ष की तुलना में इस वर्ष अब तक एमसीएल ने 78.5 मिलियन टन कोयला उत्पादन किया जो 12.16 प्रतिशत अधिक है जबकि 89.65 मिलियन टन कोयले की आपूर्ति की जो पिछले वर्ष की इस अवधि तक 74.33 मिलियन टन था।
एमसीएल ने ओवरबर्डेन  खत्म करने में भी चालू वित्त वर्ष में 22.2 प्रतिशत की वृद्धि दर्ज की और यह 101.02 मिलियन घन मीटर रहा। इससे यह सुनिश्चित होता है कि कोयले के ज्ञात साधन से बाज़ार की मांग पूरी करने की क्षमता है।
प्रधानमंत्री कार्यालय
प्रधानमंत्री ने गुरु पूर्णिमा पर लोगों को बधाई दी
प्रधानमंत्री श्री नरेन्द्र मोदी ने गुरु पूर्णिमा के पावन अवसर पर देशवासियों को बधाई दी है।
एक ट्वीट में प्रधानमंत्री ने कहा;
"गुरु पूर्णिमा की बधाई। यह उन सभी आदर्श गुरुओं के प्रति आभार व्यक्त करने का दिन है, जिन्होंने हमें प्रेरित किया है, हमें सुझाव दिए हैं और हमें जीवन के बारे में बहुत कुछ सिखाया है। हमारा समाज ज्ञान प्राप्ति और बुद्धिमत्ता को अत्यधिक महत्व देता है। कामना करता हूँ कि हमारे गुरुओं का आशीर्वाद भारत को नई ऊंचाइयों तक ले जाए।"
एमजी/एएम/जेके
(
पर्यटन मंत्रालय
पर्यटन मंत्रालय ने कोविड अनलॉक चरण के दौरान ‘देखो अपना देश’ अभियान के तहत विभिन्न पर्यटन सम्पदाओं का प्रदर्शन किया
भारत फिलहाल अनलॉक के चरण में है और पर्यटन मंत्रालय और उसके क्षेत्रीय कार्यालय ‘देखो अपना देश’ अभियान के अंतर्गत विभिन्न पर्यटन संवर्धन कार्यक्रमों का आयोजन कर रहे हैं और उन्हें समर्थन दे रहे हैं। इन कार्यक्रमों में हितधारकों और नागरिकों के बीच जागरूकता के प्रसार के उद्देश्य से देश की विभिन्न पर्यटन संपदाओं और उत्पादों का प्रदर्शन किया जा रहा है।
पर्यटन मंत्रालय के भारत पर्यटन, कोच्चि कार्यालय ने केरल होम स्टेस एंड टूरिज्म सोसायटी  के साथ मिलकर हाल में पर्यटन मंत्रालय की होमस्टेस/ बीएंडबी इकाइयों से जुड़ी योजना के बारे में अवगत कराने के लिए होमस्टेस/ बीएंडबी इकाइयों के मालिकों के साथ एक कार्यशाला का आयोजन किया। कार्यशाला में निधि और साथी प्रमाणन के बारे में भी जानकारी दी गई, जिसे विशेष रूप से आतिथ्य सत्कार उद्योग के लिए पेश किया गया था। कार्यशाला में कोच्चि और पड़ोसी जिलों के 54 होमस्टेस/ बीएंडबी इकाइयों के मालिकों ने भाग लिया। एक अन्य कार्यक्रम में, भारत पर्यटन कोच्चि ने जिला पर्यटन संवर्धन परिषद एर्नाकुलम, केरल के साथ मिलकर केरल की अनूठी सांस्कृतिक विरासत को पुनर्जीवित करने के उद्देश्य से उलसावम के एक सप्ताह लंबे असाधारण सांस्कृतिक महोत्सव के 13वें संस्करण को समर्थन दिया। इस महोत्सव में लगभग 200 कलाकारों की भागीदारी के साथ केरल की 28 कलाओं का प्रदर्शन किया गया। इस महोत्सव का उद्घाटन कोचीन निगम की मेयर ने किया और संसद सदस्य श्री हिबी एडेन ने उद्घाटन भाषण दिया।

पर्यटन मंत्रालय के भारत पर्यटन बंगलुरू कार्यालय ने “देखो अपना देश” पहल के अंतर्गत 22 फरवरी, 2021 को एक घरेलू पर्यटन रोड शो का आयोजन किया, जिसमें उत्तर प्रदेश के बौद्ध सर्किट्स और तीर्थ स्थलों में मौजूद पर्यटन की संभावनाओं का प्रदर्शन किया गया। रोडशो में बुद्धिस्ट इनबाउंड टूरिज्म फ्रेटरनिटी  से आए 16 टूर परिचालकों ने भाग लिया और इस कार्यक्रम के दौरान कर्नाटक ट्रैवल एजेंट्स/ टूर ऑपरेटर्स के साथ बी2बी बैठकें भी हुई थीं।

पर्यटन मंत्रालय के भारत पर्यटन, मुंबई कार्यालय ने 23-24 फरवरी, 2021 को पुणे में हुए इंडिया इंटरनेशनल ट्रैवल मार्ट  में भाग लिया, जिसमें भारत के विभिन्न पर्यटन उत्पादों का प्रदर्शन किया गया और आगंतुकों को जानकारियां दी गईं। यह पश्चिमी क्षेत्र में दूसरी प्रदर्शनी है, जिसमें स्थानों के अनलॉक होने के बाद भारत पर्यटन मुंबई ने भौतिक रूप से भाग लिया है।
पर्यटन मंत्रालय के भारत पर्यटन हैदराबाद और वाराणसी कार्यालयों ने ‘देखो अपना देश’ के अंतर्गत 24 फरवरी, 2021 को संयुक्त रूप से हैदराबाद में “विजिट उत्तर प्रदेश” का आयोजन किया। रोडशो में तेलंगाना और आंध्र प्रदेश के यात्रा कारोबारियों के साथ ही बुद्धिस्ट इनबाउंड टूरिज्म फ्रैटरनिटी  से जुड़े 17 यात्रा व्यापार प्रतिनिधियों ने भाग लिया।

पर्यटन मंत्रालय के भारत पर्यटन, दिल्ली कार्यालय ने सुंदर नर्सरी में क्षेत्रीय स्तर के गाइडों के लिए क्षेत्रीय यात्रा सह मनोबल बढ़ाने वाले कार्यक्रम का आयोजन किया, जिसमें 70 आरएलजी ने भाग लिया। क्षेत्रीय निदेशक ने अपने अनुभव साझा करने के साथ ही घरेलू पर्यटन और आरएलजी की भागीदारी को प्रोत्साहन देने के लिए एमओटी पहल के बारे में बताया। उनके लिए नेताजी सुभाष चंद्र बोस के जीवन पर एक क्विज प्रतियोगिता का भी आयोजन किया गया।

पर्यटन मंत्रालय के भारत पर्यटन, गुवाहाटी द्वारा 22 फरवरी, 2021 को नदी पर्यटन पर एक कार्यशाला का आयोजन किया गया। इस कार्यशाला में 35 हितधारकों ने भाग लिया और पूर्वोत्तर क्षेत्र व भारत में रिवर क्रूजेस/ क्रूज पर्यटन के महत्व पर जोर दिया।
रक्षा मंत्रालय
संसद में रक्षा मंत्री के वक्तव्य का अनुवाद
13 दिसंबर, 2022 को संसद के दोनों सदनों में रक्षा मंत्री श्री राजनाथ सिंह के बयान का अनुवाद निम्नलिखित है-
“माननीय अध्यक्ष/सभापति
मैं इस सम्मानित सदन को 9 दिसंबर, 2022 को अरुणाचल प्रदेश के तवांग सेक्टर में हमारी सीमा पर हुई एक घटना के बारे में जानकारी देना चाहूंगा।
9 दिसंबर, 2022 को पीएलए सैनिकों ने तवांग सेक्टर के यांग्त्से क्षेत्र में वास्तविक नियंत्रण रेखा का अतिक्रमण करने और एकतरफा तरीके से यथास्थिति को बदलने का प्रयास किया। हमारे सैनिकों ने दृढ़ता और संकल्प के साथ चीन के प्रयास का विरोध किया। फलस्वरूप आमने-सामने की हाथापाई हुई जिसमें भारतीय सेना ने बहादुरी से हमारे क्षेत्र में उन्हें अतिक्रमण करने से रोका और अपनी चौकियों पर लौटने के लिए बाध्य किया। इस झड़प में दोनों ओर के कुछ सैनिकों को चोटें आई हैं। मैं इस सदन के साथ यह साझा करना चाहता हूं कि हमारी ओर से कोई हताहत या गंभीर रूप से हताहत नहीं हुआ है।
भारतीय सैन्य कमांडरों के समय से हस्तक्षेप के कारण पीएलए सैनिक अपने ठिकानों पर वापस चले गए। घटना की फोलोअप कार्रवाई के रूप में क्षेत्र में स्थानीय कमांडर ने अपने समकक्ष के साथ इस विषय पर स्थापित व्यवस्था के अनुसार चर्चा करने के लिए 11 दिसंबर, 2022 को फ्लैग मीटिंग की। चीनी पक्ष से इस तरह की हरकतों से बाज आने तथा सीमा पर शांति बनाए रखने को कहा गया। राजनयिक माध्यमों से भी इस विषय को चीनी पक्ष के साथ उठाया गया है।
मैं इस सदन को आश्वस्त करना चाहता हूं कि हमारी सेनाएं हमारी क्षेत्रीय अखंडता के लिए प्रतिबद्ध हैं और इस तरह के किसी भी प्रयास को विफल करती रहेंगी। मुझे विश्वास है कि पूरा सदन हमारे सैनिकों के साहसिक प्रयासों का समर्थन करने के लिए एकजुट होकर खड़ा होगा। जय हिंद !”
राष्ट्रपति सचिवालय
लोहड़ी, मकर संक्रांति, पोंगल, भोगली बिहू, उत्तरायण और पौष की पूर्व संध्या पर राष्ट्रपति की बधाई
राष्ट्रपति श्री रामनाथ कोविंद ने लोहड़ी, मकर संक्रांति, पोंगल, भोगली बिहू, उत्तरायण और पौष के त्योहारों की पूर्व संध्या पर सभी नागरिकों को बधाई दी है।
अपने संदेश में राष्ट्रपति ने कहा- ‘मैं लोहड़ी, मकर संक्रांति, पोंगल, भोगली बिहू, उत्तरायण और पौष के अवसर पर भारत और विदेशों में रह रहे सभी नागरिकों को बधाई और शुभकामनाएं देता हूं। भारत त्योहारों का देश है। देश भर में विभिन्न नामों और रूपों के तहत मनाए जाने वाले त्यौहार हमारे किसानों की अथक मेहनत के लिए हमारे सम्मान के प्रतीक हैं। ये त्योहार उनके परिवार और समुदाय के साथ नई फसल की खुशी साझा करने के प्रतीक हैं जो देश की आत्मा में एक-दूसरे से लिप्त हैं। सभी समुदाय आपसी प्रेम, स्नेह और भाईचारे की भावना के साथ इन त्योहारों को मनाते हैं। देश के भौगोलिक, सांस्कृतिक और भावनात्मक एकीकरण में इस तरह के त्योहारों का अमूल्य योगदान है। मुझे विश्वास है कि ये त्यौहार शांतिपूर्ण सह-अस्तित्व और एकता की भावना को और मजबूत करने में मदद करेंगे, और राष्ट्र की समृद्धि और खुशी को और बढ़ाएंगे।”
सूचना और प्रसारण मंत्रालय
केंद्र सरकार कोरोना वायरस के खतरे से निपटने के लिए हरसंभव प्रयास कर रही है : श्री प्रकाश जावड़ेकर
केंद्रीय पर्यावरण,वन और जलवायु परिवर्तन तथा सूचना एवं प्रसारण और भारी उद्योग एवं लोक उद्यम मंत्री श्री प्रकाश जावड़ेकर ने आज पत्रकारों को केंद्र सरकार द्वारा कोरोना वायरस को फैलने से रोकने के लिए उठाए जा रहे प्रयासों की जानकारी दी।उन्होंने कहा कि भारत ने कोरोना वायरस के खतरे को बेहद गंभीरता से लिया है। प्रधानमंत्री श्री नरेन्द्र मोदी स्वयं इस संबंध में उठाए जा रहे प्रयासों की अगुवाई कर रहे हैं और प्रतिदिन स्थिति की निगरानी कर रहे हैं। प्रधानमंत्री के प्रधान सचिव और कैबिनेट सचिव प्रतिदिन वीडियो कॉन्फ्रेसिंग के द्वारा सभी संबधित राज्यों और संघ शासित प्रदेशों के मुख्य सचिवों और संबधित अधिकारियों के साथ बैठक कर रहे हैं। स्वास्थ्य मंत्रालय डॉ. हर्षवर्धन के नेतृत्व में स्थिति पर नजर बनाए हुए है। इसमें देश भर में स्क्रीनिंग वार्ड की स्थापना और विदेशों से आने वाले लोगों की स्क्रीनिंग विशेष रूप से शामिल है। मानेसर स्थित आईटीबीपी परिसर में एक आइसोलेशन शिविर स्थापित किया गया है। जो सातों दिन चौबीसों घंटे काम कर रहा है।
श्री प्रकाश जावड़ेकर ने कहा केंद्र सरकार कोरोना वायरस के केंद्र चीन के वुहान में फंसे भारतीयों को लेकर आ चुकी है और इन लोगों का उपचार किया गया है। जापान के एक जहाज में कोरोना वायरस के संदिग्ध 124 भारतीयों और 5 विदेशी मरीजों को सुरक्षित बचाया गया है। इन मरीजों का परीक्षण किया गया है और ये बीमारी से ग्रसित नहीं हैं। देश के सभी 21 अंतर्राष्ट्रीय हवाई अड्डों पर यात्रियों की चौबीसों घंटे दिन रात स्क्रीनिंग की जा रही है। अब तक 6 लाख यात्रियों की स्क्रीनिंग की जा चुकी है। नेपाल,भूटान और म्यामांर से जुड़े सीमावर्ती क्षेत्रो में लगभग दस लाख लोगों की स्क्रीनिंग की गई है। सीमावर्ती क्षेत्रों के गांवों की भी निगरानी की जा रही है।
श्री जावड़ेकर ने कहा कि देश में पहले केवल पुणे में विषाणु विज्ञान  प्रयोगशाला थी, अब सरकार ने 15 नई विषाणु विज्ञान प्रयोगशालाओं की स्थापना की है और एक सप्ताह के भीतर 19 ओर प्रयोगशालाओं की स्थापना की जाएगी। देश भर में एक बड़े जागरुकता अभियान की शुरुआत की गई है। इसमें विशेष तौर पर स्कूल,कॉलेज और अन्य स्थानों पर लोगों को कोरोना वायरस के संभावित प्रसार को रोकने के लिए “क्या करें और क्या न करें” संबधी जानकारी दी जाएगी।
निर्वाचन आयोग
असम, केरल, तमिलनाडु, पश्चिम बंगाल और पुदुचेरी की विधानसभाओं के लिए आम चुनाव - चुनाव कार्यक्रम
भारत निर्वाचन आयोग ने आज असम, केरल, तमिलनाडु, पश्चिम बंगाल और पुदुचेरी की राज्य विधानसभाओं के लिए के आम चुनाव, 2021 के कार्यक्रम की घोषणा की।
चुनाव कार्यक्रम देखने के लिए यहां क्लिक करें:
एमजी / एएम / जेके
(Visitor Counter : 242
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 179.53 करोड़ टीके प्रदान किये गए
राज्यों/केंद्र शासित प्रदेशों के पास अभी भी 15.62 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,79,53,10,650
|
|
शेष टीके
|
|
15,62,60,351
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 179.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 15.62 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
उप राष्ट्रपति सचिवालय
उप राष्ट्रपति ने ‘वेद विज्ञान आलोक पुस्तक’ प्राप्त किया
उप राष्ट्रपति श्री एम वेंकैया नायडू ने आचार्य अग्नि वृत नैस्थिक द्वारा लिखित पुस्तक ‘वेद विज्ञान आलोक’  प्राप्त किया। यह पुस्तक 4 खंडों में है।
पुस्तक वेद विज्ञान आलोक वेदों के पद्य में शास्त्रीय छंद है। वैदिक साहित्य की प्राथमिकताओं में ब्राह्मण पुस्तकों को दूसरा स्थान प्राप्त है। इनका संकलन केवल ब्राह्मण समुदाय के लोगों द्वारा किया जाता था। इसलिए इन्हें ब्राह्मण कहा जाता है। उनकी भाषा वैदिक संस्कृत है जो काफी जटिल मानी जाती है। ये सभी वेदों के अनुसार लिखी गई हैं। इसका अर्थ सभी चार वेदों को विभिन्न ब्राह्मणों की प्राप्ति है।
रक्षा मंत्रालय
बीईएल ने सरकार को 149.52 करोड़ रुपये का अंतिम लाभांश दिया, वित्त वर्ष 2020-21 के लिए कुल 498.38 करोड़ रुपये का लाभांश
रक्षा सार्वजनिक क्षेत्र के उपक्रम  भारत इलेक्ट्रॉनिक्स लिमिटेड  ने वित्तीय वर्ष 2020-21 के लिए सरकार को अपनी चुकता पूंजी पर कुल 400 प्रतिशत लाभांश का भुगतान किया है। बीईएल की अध्यक्ष और प्रबंध निदेशक , श्रीमती आनंदी रामलिंगम ने 27 अक्टूबर 2021 को नई दिल्ली में रक्षा मंत्री श्री राजनाथ सिंह को भारत के राष्ट्रपति द्वारा धारित शेयरों पर देय 149.52 करोड़ रुपये का 120 प्रतिशत अंतिम लाभांश चेक भेंट किया। सरकार को दिया गया कुल लाभांश 498.38 करोड़ रुपये है। कोविड-19 महामारी के बावजूद वित्त वर्ष 2019-20 से 43 प्रतिशत की वृद्धि हुई है।
इससे पहले कंपनी ने फरवरी और मार्च 2021 में एक रुपये प्रति इक्विटी शेयर के अंकित मूल्य पर 140 प्रतिशत से युक्त 174.43 करोड़ रुपये के दो अंतरिम लाभांश का भुगतान किया था।